CELEX: 62018TN0547
Language: el
Date: 2018-09-14 00:00:00
Title: Υπόθεση T-547/18: Προσφυγή-αγωγή της 14ης Σεπτεμβρίου 2018 — Teeäär κατά ΕΚΤ

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/84
            
         
      Προσφυγή-αγωγή της 14ης Σεπτεμβρίου 2018 — Teeäär κατά ΕΚΤ
      (Υπόθεση T-547/18)
      (2018/C 427/111)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: Raivo Teeäär (Ταλίν, Εσθονία) (εκπρόσωπος: L. Levi, δικηγόρος)
      
         Καθής-εναγομένη: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Ο προσφεύγων-ενάγων [στο εξής: προσφεύγων] ζητεί από το Γενικό Δικαστήριο:
      
                  —
               
               
                  να ακυρώσει την από 27 Φεβρουαρίου 2018 απόφαση της εκτελεστικής επιτροπής της ΕΚΤ με την οποία απορρίφθηκε η αίτηση του προσφεύγοντος για στήριξη της μετάβασής του σε σταδιοδρομία εκτός της ΕΚΤ·
               
            
                  —
               
               
                  εφόσον κρίνεται αναγκαίο, να ακυρώσει την από 3 Ιουλίου 2018 απόφαση της εκτελεστικής επιτροπής με την οποία απορρίφθηκε η διοικητική ένσταση του προσφεύγοντος κατά της από 27 Φεβρουαρίου 2018 αποφάσεως της εκτελεστικής επιτροπής·
               
            
                  —
               
               
                  να επιδικάσει στον προσφεύγοντα αποζημίωση για την προβαλλόμενη υλική ζημία του, συνιστάμενη στο χρηματοδοτικό πακέτο επαγγελματικής μετάβασης, ύψους 101 447 ευρώ, πλέον τόκων υπερημερίας υπολογιζομένων με το επιτόκιο κύριας αναχρηματοδοτήσεως της Ευρωπαϊκής Κεντρικής Τράπεζας προσαυξημένο κατά 3 ποσοστιαίες μονάδες ετησίως·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλει έλλειψη νομιμότητας του άρθρου 2.3.1 των κανόνων για θέματα προσωπικού της ΕΚΤ, καθόσον η διάταξη αυτή παραβιάζει την αρχή της ίσης μεταχειρίσεως και την αρχή της αναλογικότητας· επιπλέον, η προσβαλλόμενη απόφαση πάσχει πρόδηλη πλάνη εκτιμήσεως.
               
            
                  2.
               
               
                  Με τον δεύτερο λόγο προβάλλει έλλειψη νομιμότητας του άρθρου 2.3.1 των κανόνων για θέματα προσωπικού καθόσον η διάταξη αυτή εισάγει διάκριση βάσει ηλικίας και συνεπώς αντιβαίνει στο άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης και στα άρθρα 2 και 6, παράγραφος 1, της οδηγίας 2000/78 (1).
               
            
                  3.
               
               
                  Με τον τρίτο λόγο προβάλλει, επικουρικώς, ότι η προσβαλλόμενη απόφαση είναι παράνομη λόγω πρόδηλης πλάνης εκτιμήσεως και παραβάσεως του καθήκοντος μέριμνας.
               
            
                  4.
               
               
                  Με τον τέταρτο λόγο προβάλλει, επικουρικώς, παράβαση του άρθρου 2.3.1 των κανόνων για θέματα προσωπικού.
               
            
         (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ 2000, L 303, σ. 16).